Konkurss - Mūsu skolai 65!

Gaidot skolas 65 gadu jubileju, bijušie un esošie skolēni, vecāki, skolas darbinieki u.c. interesenti aicināti piedalīties konkursā, atbildot uz 65 jautājumiem par skolu 65 dienu laikā (28.marts-31. maijs).

Konkursā var piedalīties individuāli vai kopā ar ģimeni, veidot draugu grupas vai sadarboties visai klasei kolektīvi.

Visi dalībnieki saņems balvas līdz jubilejas svinībām 2018. gada novembrī. Novērtēs arī tos, kas atbildēs tikai uz daļu no jautājumiem.

Atbildes atrodamas skolas mājas lapā, grāmatā “Satikšanās Teikā”(pieejama skolas bibliotēkā), skolas telpās un apkārtnē, sarunās vienam ar otru.

Atbildes ar norādītu dalībnieku kontaktinformāciju elektroniski sūtīt uz e-pastu [zigrida.j@gmail.com](mailto:zigrida.j@gmail.com) vai papīra formātā nodot skolas bibliotēkā.

Labu veiksmi!

Konkursa iniciatore Zigrīda Jansone (29588639)

Jautājumu beigās iekavās norādīts punktu skaits.

1.Pabeidz teikumu: Rīgas Teikas vidusskola ir pārāka par citām skolām tāpēc, ka ……….. (1)

2.2018.gada rudenī skolai būs 65 gadi, bet kas tad tai būs 56? (1)

3.Kuras skolas pārorganizējot 1953.gadā veidojās Rīgas 36.vidusskola? (2)

4.Kāda ir skolas adrese? (2)

5.Kas ir skolas himnas vārdu autors un kādā veidā viņš saistīts ar skolu? (2)

6.Kas ir skolas himnas mūzikas autors un kādā veidā viņš saistīts ar skolu? (2)

7.Kuri skolas darbinieki ir mūsu skolas absolventi? (par katru pareizo 1p.)

8.Kādi vārdi rakstīti uz pirmā skolas karoga? (1)

9.Kurā gadā skola ieguva pašreizējo austo karogu ar uzrakstu Rīgas Teikas vidusskola? (1)

10.Kā sauc mūsu skolas teātra studiju un tās vadītāju? (2)

11.Kā sauc vidusskolas jaukto kori un tā vadītāju? (2)

12.Kā sauc mūsu skolas tautas deju kolektīvu un tā vadītājus? (3)

13.Kā sauc jauniešu deju kolektīvu, kura mēģinājumi notiek mūsu skolas telpās? (1)

14.Cik direktori bijuši mūsu skolai? (1)

15.Kopš kura gada skolā strādā pašreizējā direktore Ilona Bergmane? (1)

16.Cik un kādas izglītības programmas tiek realizētas mūsu skolā? (2)

17.Kurā gadā uzcelta skolas koncertzāle? (1)

18.Kurā gadā uzcelta skolas sporta zāle? (1)

19.Nosauc skolas pašpārvaldes vadītājus (skolas prezidentus) (par katru pareizo 1p.)

20.Kādas valodas māca Teikas skolā?(1)

21.Vairāki mūsu skolas absolventi un bijušie skolotāji kļuvuši par direktoriem citās skolās.

Kas, kurā skolā? (par katru pareizo 2p.)

22.Padomju laikā katrai skolai bija šefi- kāda iestāde vai rūpnīca, kas dažādos veidos atbalstīja un sadarbojās ar skolu. Kas bija šefi mūsu skolai? (1)

23.Kā agrāk sauca mācību priekšmetu “vizuālā māksla”?(1)

24.Kā agrāk sauca mācību priekšmetu “mājturība un tehnoloģijas”?(1)

25.Kā agrāk sauca mācību priekšmetu “sports”?(1)

26.Kur līdz 90.tajiem gadiem ziemas periodā notika sporta stundas? Ko tajās darīja?(2)

Dažādu darbību, pasākumu, projektu apzīmēšanai lietoti saīsinājumi. Atšifrē tos un nosauc faktus, kas paskaidro to būtību.

27.LOTOS , mini-LOTOS (5)

28.VVS (2)

29.ADF (2)

30.IDK (2)

31.ZPD (2)

32.MRK (2)

33.APU (2)

34.MOT (2)

35.SMU (2)

36.sa-klase (2)

37.Kopš kura gada skolai ir tagadējais nosaukums Rīgas Teikas vidusskola? (1)

38. Kādi nosaukumi bijuši iepriekš? (2)

39.Skolas bibliotēkas darba laiks? (1)

40. Cik grāmatu vienlaicīgi var saņemt skolas bibliotēkā lietošanai ārpus tās telpām? (1)

41.Cik mācību priekšmetu ir 1. klases skolēniem?(1)

42.Cik mācību priekšmetu ir 10.klases skolēniem?(1)

43.Cik mācību stundas nedēļā ir 7. klases skolēniem?(1)

44.Cik mācību grāmatu nepieciešams 9. klases skolēniem? (1)

45.Cik skolēnu ir skolā šajā mācību gadā? (1)

46.Skolas darba prioritātes 2017./18.mācību gadā?(2)

47.Kad notiks skolas 65 gadu jubilejai veltītais absolventu salidojums?(1)

48.Kāds ir skolas autobusa numurs?(1)

49.Regulāri reizi nedēļā skolas autobusu izmanto 2.klašu skolēni. Uz kurieni viņus ved? (1)

50.Kādam nolūkam bijušas un ir izmantotas telpas skolas pagrabā? (par katru pareizo 1p.)

51.Kāds ir skolas darba laiks?(1)

52.Kādi koki aug skolas teritorijā?(par katru pareizo 1p.)

53.Kas atrodas skolas telpā ar nr. 2-217? (1)

54.Kā sauc apvienību, kurā darbojas vidusskolēni, kas katru gadu Latvijas svētku laikā gatavo patriotiskus muzikālus dzejas uzvedumus? (1)

55.1960.gadā skolēni saziedoja materiālu kāda priekšmeta izgatavošanai. 4.izlaiduma audzēkņi šo priekšmetu dāvināja skolai. Kādu materiālu savāca un kas bija šis priekšmets?(2)

56.Kādos gadījumos mūsdienās skolā izmanto iepriekšējā jautājumā minēto priekšmetu?(2)

57.1991.gadā 29. izlaiduma absolventi dāvināja skolai pašgatavotu lietu. Dāvanu darināja gandrīz 2 gadus, darbā iesaistījās visa klase. Kas tas bija un kur tas glabājas šobrīd?(2)

58.Kurš no Latvijas prezidentiem bijis mūsu skolā un piedalījies vidusskolēnu mācību stundā?(1)

59. Kopš kura gada mūsu skola iesaistās vides izglītības programmā “Izzini mežu”?(1)

60.Kādas ir trīs pamatvērtības Teikas vidusskolā?(3)

61.Cik klašu un cik kl. audzinātāju skolā ir 2017./18. mācību gadā?(2)

62.Pastāsti par kāda skolas absolventa neparastu, cēlsirdīgu, iedvesmojošu vai amizantu rīcību. Veidot aprakstu ne garāku par 1 lpp., pievienojot foto. (Var būt vairāki apraksti, par katru iespējams iegūt no 1-10 punktus)

63. Pēc iepriekšējā jautājuma nosacījumiem pastāsti par kādu pašreizējo skolēnu.

64.Pēc 62.jautājuma nosacījumiem pastāsti par kādu bijušo vai esošo skolas darbinieku.

65.Novēlējums skolai 65.gadu jubilejā.(2)